อภิษฎา เครือคงคา

**อภิษฎา เครือคงคา** (เกิด 4 เมษายน พ.ศ. 2528)  เป็นนักแสดง นางแบบ พิธีกร และนักจัดรายการวิทยุชาวไทย

## ประวัติ
อภิษฎาเกิดที่นนทบุรี เป็นบุตรีของคณิต กับพรชนก เครือคงคา จบการศึกษาระดับมัธยมจากโรงเรียนสตรีนนทบุรี และระดับปริญญาตรีจากคณะศิลปะและการออกแบบ มหาวิทยาลัยรังสิต สาขาแฟชั่นดีไซน์

ขณะเรียนอยู่ที่มหาวิทยาลัยรังสิต อภิษฎามีชื่อเสียงจากการเป็นนางแบบบนเวทีจริงและนางแบบนิตยสาร และเป็นนางแบบทางอินเทอร์เน็ต หรือทื่เรียก "เน็ตไอดอล" ด้วย โดยได้รับกล่าวขานว่ามีผมสวย เพราะขณะนั้นเธอยืดผมตรง และทำให้การยืดผมได้รับความนิยมในประเทศไทยมากขึ้น ต่อมา เธอได้แสดงผลงานแสดงมิวสิกวิดีโอเพลง "เธอเป็นคนอย่างนี้ ตั้งแต่เมื่อไหร่" ของวง PINK ที่เดี๋ยวนี้เลิกวงไปแล้ว ซึ่งทำให้เธอได้รับความนิยมอย่างรวดเร็ว จึงได้แสดงมิวสิกวิดีโอเพลง "อย่าบอกว่ารักเขา" ของ อ้อน ในเวลาไล่เลี่ยกันอีก และก็ทำให้เธอเป็นที่จดจำอย่างรวดเร็ว เธอจึงได้เข้าวงการบันเทิงจริง ๆ ครั้งแรกด้วยการแสดงเป็นนางเอกละครโทรทัศน์เรื่อง "ยายตัวแสบกับนายทรนง" ซึ่งออกอากาศทางช่อง 3 ใน พ.ศ. 2545 และเธอก็ได้แสดงภาพยนตร์หลายเรื่องตามมาด้วย

เธอได้รับความนิยมมากขึ้นอีก เมื่อถ่ายภาพสวมใส่ชุดว่ายน้ำลงนิตยสาร Mars ซึ่งเป็นที่กล่าวขานมากเป็นประวัติการณ์ โดยเธอให้สัมภาษณ์ว่า "...ถามว่าโป๊ไปไหม ก็มีบางภาพที่ยอมรับว่าแรงไปค่ะ...ถือเป็นประสบการณ์แล้วกันค่ะ อย่าใช้คำว่าเสียรู้เลย...มันอยู่ที่มุมกล้อง มันก็ไม่ได้น่าเกลียด บางคนบอกว่าสวยดี ถึงจะดูโป๊แต่หน้าเราไม่ได้เชิญชวน ยิ้มปกติค่ะ" นิตยสาร เปรียว จึงเชิญเธอให้ถ่ายแบบชุดว่ายน้ำที่เกาะมัลดีฟส์ในเวลาต่อมาอีกด้วย

หลังจากแสดงละครโทรทัศน์ได้พักหนึ่ง เธอจึงเลิกสังกัดกับบริษัทใด ๆ เป็นการประจำ โดยเธอกล่าวว่า "...ไอซ์ยืนยันและมั่นใจเลยว่า ยังไงก็ไม่เป็นเด็กช่องไหนแน่นอน ที่ผ่านมาก็มีบ้างมาคุย...แต่เราเป็นคนเอาแต่ใจ อยากทำอะไรก็ทำ เลยไม่เหมาะกับการมีสังกัด..." ต่อมา เธอได้เป็นดีเจ หรือ นักจัดรายการวิทยุอีกอาชีพหนึ่งด้วย

อภิษฎายืนยันถึงภาพลักษณ์ตนเองว่า "...เป็นคนอ่อนโยน คือ ไม่ใช่คนแรงอย่างภาพที่เห็น อยากให้มองมุมลึก ๆ จริง ๆ ไอซ์ก็เป็นผู้หญิงธรรมดาคนนึงนี่แหละ..."  

ชีวิตส่วนตัว อภิษฎา แต่งงานกับสามีชาวฝรั่งเศส มีบุตร-ธิดาด้วยกัน 2 คน คนแรกมีชื่อว่า เลอา เกิดเมื่อวันที่ 10 มกราคม พ.ศ. 2566 คนที่สองมีชื่อว่า โนอา เกิดเมื่อวันที่ 22 พฤศจิกายน พ.ศ. 2568

## ผลงาน
### ละครโทรทัศน์

### ซิตคอม

### ซีรีส์

|rowspan = "1" | 2554 || *[[วงษ์คำเหลา เดอะซีรีส์]]*|| || พลอยพริ้ง || ช่อง 9
|-
|rowspan = "2" | 2555 || *สถานีบานฉ่ำ *||  ||  เจ || ช่อง 3
|-
|* [[หมวดโอภาส (ละครโทรทัศน์)|หมวดโอภาส เดอะซีรีส์ ปี 2]] *||  ||  ริซซี่ || ช่อง 9
|-
|rowspan = "1" | 2556 || *[[GTH SIDE STORIES]]* ||*ตอน แจ็คเดอะสายลับ * ||  ส้มคั้น || จีทีเอชออนแอร์ช่องวัน
|-
|rowspan = "1" | 2557 || *[[ศีล 5 คนกล้าท้าอธรรม]]* ||*ตอน ศัตรูที่รัก * ||  โรส (รับเชิญ) || ช่อง 5
|-
|rowspan = "1" | 2559 || *Club Friday to Be Continued* ||*ตอน เธอเปลี่ยนไป* || พี่ภา || จีเอ็มเอ็ม 25
|-
|rowspan = "1" | 2560 || *[[Club Friday Celeb's Stories]]* || *ตอน แย่งชิง* || เมียว || จีเอ็มเอ็ม 25
|-
|rowspan = "2" | 2561 || *[[Wake Up ชะนี The Series]]*||  || กล้วย || rowspan = "1" align = "center"|ช่องวัน 31
|-
|*นอนบ้านเพื่อนเดอะซีรีส์ ภาคไทยแลนด์ 4.0*||  || คุณหนูอภิษฎา (รับเชิญ) || ไลน์ทีวี
|-
|rowspan = "1" | 2562 ||* คลับฟรายเดย์เดอะซีรีส์ 11 รักไม่ได้ออกอากาศ*|| *ตอน รักไม่มีสูตร*  ||  เอิง || จีเอ็มเอ็ม 25
|-
|rowspan = "1" | 2563 ||* [[Wake Up ชะนี The Series|Wake Up ชะนี: Very Complicated]]*||  || กล้วย || จีเอ็มเอ็ม 25
|-
|rowspan = "2" | 2568 ||* [[Club Friday The Series Hot Love Issue Theory Of Love "ไม่มีทฤษฎีไหนใช้ได้กับทุกความรัก !!!"]]*|| *ตอน โซ่ทองคล้องใคร* || ดิว || rowspan = "2" align = "center"|ช่องวัน 31
|-
|*WELCOME ON BOARD! Jet lag เจ๊ทแหลก*|| 
|| เจ๊โซเฟีย (รับเชิญ)
|}

### ผลงานภาพยนตร์

|rowspan = "1" | 2548 ||align="center"| * [[เพราะรักครับผม]]*  ||align="center"| น้ำหวาน
|-
|rowspan = "1" | 2549 ||align="center"|   *[[เดอะ กิ๊ก]]*  ||align="center"| ลิช่า
|-
|}

### งานมิวสิกวิดีโอ
* มิวสิกวิดีโอ เพลง ผิดถูกไม่สำคัญ ของ Studiotomo
* มิวสิกวิดีโอ เพลง เสียงกระซิบของพายุ ของ ฝน วิรุฬกานต์
* มิวสิกวิดีโอ เพลง ลูกผู้หญิงเหมือนกัน ของ ตอง ภัครมัย
* มิวสิกวิดีโอ เพลง ความทรงจำ ของ เต้  วิทย์สรัช
* มิวสิกวิดีโอ เพลง เส้นขนาน ของ กันย์
* มิวสิกวิดีโอ เพลง เธอเป็นคนอย่างนี้ ตั้งแต่เมื่อไหร่ ของ PINK
* มิวสิกวิดีโอ เพลง อย่าบอกว่ารักเขา ของ อ้อน ลัคนา
* มิวสิกวิดีโอ เพลง โปรดอย่ามาสงสาร ของ ตู่ ภพธร
* มิวสิกวิดีโอ เพลง จบด้วยสองคน ของ โอ๊ค วรงค์
* มิวสิกวิดีโอ เพลง บทเรียนของความเชื่อใจ Ost.Wake Up ชะนี The Series - ชลาทิศ ตันติวุฒิ
* มิวสิกวิดีโอ เพลง ดึงดัน ของ Cocktail Feat. ตั๊ก ศิริพร
* มิวสิกวิดีโอ เพลง โคตรเพราะ ของ เอ็ม อรรถพล
* มิวสิกวิดีโอ เพลง สุดสวย ของ พล่ากุ้ง มาเจนต้า

### พิธีกร
* Show Me Your Son ลูกแม่หล่อมาก ทาง ช่องเวิร์คพอยท์ 23 - (23 ธันวาคม 2560 - 28 กรกฎาคม 2561)
* ศึก 12 ราศี ทาง ช่อง 3 เอชดี (หมายเลข 33) - (14 มกราคม 2561 - ปัจจุบัน)
* เดอะแร็ปเปอร์ ทางช่องเวิร์คพอยท์ 23
** (ซีซั่นที่ 1 : 9 เมษายน - 30 กรกฎาคม 2561)
** (ซีซั่นที่ 2 : 11 กุมภาพันธ์ - 3 มิถุนายน 2562)
** (2020 Civil War : 2 มีนาคม - 25 พฤษภาคม 2563)
** (2021 : 6 กันยายน - 29 พฤศจิกายน 2564)
* Let Me In Thailand 4 REBORN ทางช่องเวิร์คพอยท์ 23 (21 ตุลาคม - ธันวาคม 2561)
* Sweet Chef Thailand ทางช่องเวิร์คพอยท์ 23 - (9 มิถุนายน - 22 กันยายน 2562)
* เทคมีเอาท์ไทยแลนด์ ทางช่อง 3 เอชดี (6 มีนาคม 2564 - 3 ธันวาคม 2565)
* ชิงช้าสวรรค์ 2026 ทางช่องเวิร์คพอยท์ 23 ในฐานะพิธีกรเฉพาะกิจ (21 กุมภาพันธ์ 2569)

### คณะกรรมการ
* I Can See Your Voice Thailand นักร้องซ่อนแอบ ทาง ช่องเวิร์คพอยท์ 23
* The Mask Singer หน้ากากนักร้อง ทาง ช่องเวิร์คพอยท์ 23

### โค้ช

* Sellvivor ภารกิจพิชิตยอดขาย ทาง ช่องวัน 31
* นางร้ายไทยแลนด์ (ฤดูกาลที่ 2) (ใช้ชื่อตำแหน่งโค้ชว่า "ควีนมาสเตอร์") ทาง ช่อง 8

## รางวัล
* รางวัล FHM Sexiest Rookie of the year 2008 (รางวัลสาวเซ็กซี่หน้าใหม่ที่ไฟแรงที่สุด)
* รางวัล FHM Sexiest Woman in Thailand 2009
* รางวัล FHM Sexiest Woman in Thailand 2010
* (เข้าชิง) - คมชัดลึก อวอร์ด ครั้งที่ 9 สาขานักแสดงสมทบหญิงยอดเยี่ยม จากละครเรื่อง ดอกส้มสีทอง ช่อง 3
* (เข้าชิง) - รางวัล สยามดาราสตาร์อวอร์ด 2011 สาขานักแสดงสมทบยอดเยี่ยม จากละครเรื่อง ดอกส้มสีทอง ช่อง 3
* (เข้าชิง) - รางวัลเมขลา ครั้งที่ 24 ประจำปี 2554 สาขา รางวัลดาราสมทบหญิงเมขลามหานิยมแห่งปี จากละครเรื่อง ดอกส้มสีทอง ช่อง 3
* (เข้าชิง) - รางวัล นักแสดงจอมแย่งซีน 2011 จาก บันเทิง 5 หน้า 1 Awards 2011 จากละครเรื่อง ดอกส้มสีทอง ช่อง 3
* รางวัล FHM Sexiest Villian in Thailand 2011 (รางวัลนางร้ายที่เซ็กซี่ที่สุด)
* รางวัล Bang Awards 2012 สาขา Favorite Cast ทีมนักแสดงนำโด่ง จาก ดอกส้มสีทอง ช่อง 3(รับร่วมกับ ชมพู่ อารยา, อั๋น วิทยา, โดนัท มนัสนันท์, หลุยส์ สก็อต และโป๊บ ธนวรรธน์)
* (เข้าชิง) - รางวัล Bang Awards 2012 สาขา Favorite Scene Eater ขโมยซีนยอดเยี่ยม จากละครเรื่อง ดอกส้มสีทอง ช่อง 3
* รางวัล FHM Sexiest Woman in Thailand 2012

## อ้างอิง

## แหล่งข้อมูลอื่น
* 
* 

หมวดหมู่:บุคคลจากจังหวัดนนทบุรี‎‎
หมวดหมู่:บุคคลจากโรงเรียนสตรีนนทบุรี
หมวดหมู่:บุคคลจากวิทยาลัยการออกแบบ มหาวิทยาลัยรังสิต
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นางแบบไทย
หมวดหมู่:นักจัดรายการวิทยุ
หมวดหมู่:พิธีกรชาวไทย
หมวดหมู่:พุทธศาสนิกชนชาวไทย